CELEX: 52018PC0111
Language: lv
Date: 2018-03-09
Title: Priekšlikums PADOMES LĒMUMS par nostāju, kas Starptautisko dzelzceļa pārvadājumu organizācijas Bīstamo kravu pārvadājumu ekspertu komitejas 55. sanāksmē Eiropas Savienības vārdā jāieņem attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem, kurus piemēros no 2019. gada 1. janvāra

EIROPAS KOMISIJA
            Briselē, 9.3.2018
            COM(2018) 111 final
            2018/0046(NLE)
            Priekšlikums
            PADOMES LĒMUMS
            par nostāju, kas Starptautisko dzelzceļa pārvadājumu organizācijas Bīstamo kravu pārvadājumu ekspertu komitejas 55. sanāksmē Eiropas Savienības vārdā jāieņem attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem, kurus piemēros no 2019. gada 1. janvāra
            
               
         
         
            
               PASKAIDROJUMA RAKSTS
            
            
               1.Priekšlikuma priekšmets
            
            
               Šis priekšlikums attiecas uz lēmumu, ar ko nosaka nostāju, kura Savienības vārdā jāieņem Starptautisko dzelzceļa pārvadājumu organizācijas (OTIF) Bīstamo kravu pārvadājumu ekspertu komitejas ("RID ekspertu komiteja") sanāksmē, kas norisināsies 2018. gada 30. maijā, saistībā ar dažiem Konvencijas par starptautiskajiem dzelzceļa pārvadājumiem (COTIF) C papildinājuma pielikumā iekļauto tehnisko un administratīvo noteikumu grozījumiem, kurus paredzēts pieņemt un par kuriem jālemj minētajai komitejai.
            
            
               2.Priekšlikuma konteksts
            
            
               2.1.Noteikumi par bīstamo kravu starptautiskajiem dzelzceļa pārvadājumiem (RID)
            
            
               Noteikumu par bīstamo kravu starptautiskajiem dzelzceļa pārvadājumiem mērķis ir reglamentēt bīstamo kravu starptautiskos dzelzceļa pārvadājumus starp OTIF dalībvalstīm, kuras piemēro RID noteikumus ("RID līgumslēdzējas valstis"). Eiropas Savienība ir nolīguma
                  1
                puse, lai gan divas ES dalībvalstis – Kipra un Malta – nav nolīguma līgumslēdzējas valstis.
            
            
               2.2.RID ekspertu komiteja 
            
            
               RID ekspertu komiteja saskaņā ar COTIF izveidota, lai pieņemtu lēmumus par RID grozījumiem. To veido OTIF dalībvalstu, kuras piemēro RID, un Savienības pārstāvji. Katrai OTIF dalībvalstij ir viena balss, un tad, ja darba kārtības jautājumi attiecas uz ekskluzīviem Savienības kompetences jautājumiem, Komisija balso Savienības vārdā
                  2
               . 
            
            
               Dažādas starptautiskās organizācijas, piemēram, OTIF, Apvienoto Nāciju Organizācijas Eiropas Ekonomikas komisija (ANO/EEK) un dažādas Apvienoto Nāciju Organizācijas specializētās struktūras, ir izveidojušas starptautiskus bīstamo kravu pārvadājumu noteikumus. Šiem noteikumiem jābūt savstarpēji saderīgiem, tāpēc starp šajā darbā iesaistītajām organizācijām ir izveidota sarežģīta starptautiska koordinēšanas un saskaņošanas sistēma. Šos noteikumus pielāgo, ievērojot divgadu ciklu. 
            
            
               Šo grozījumu sagatavošanas gaitā notika apspriedes ar plašu publiskā un privātā sektora ekspertu loku.  Šo grozījumu izstrādes laikā notika šādas tehniskās sanāksmes: 
            
            
               –ANO ECOSOC Bīstamo kravu pārvadājumu ekspertu apakškomitejas sanāksmes: 
            
            
               (1)47. sesija Ženēvā 2015. gada 22.–26. jūnijā,
            
            
               (2)48. sesija Ženēvā 2015. gada 30. novembrī–9. decembrī,
            
            
               (3)49. sesija Ženēvā 2016. gada 27. jūnijā–7. jūlijā,
            
            
               (4)50. sesija Ženēvā 2016. gada 28. novembrī–6. decembrī,
            
            
               –ANO/EEK–OTIF RID ekspertu komitejas un Bīstamo kravu pārvadājumu darba grupas apvienotās sanāksmes: 
            
            
               (1)2016. gada rudens sesija Ženēvā 2016. gada 19.–23. septembrī, 
            
            
               (2)2017. gada pavasara sesija Bernē 2017. gada 13.–17. martā, 
            
            
               (3)2017. gada rudens sesija Ženēvā 2017. gada 19.–29. septembrī, 
            
         
         
            
               (4)notiks vēl viena apvienotā sanāksme (2018. gada pavasara sesija Bernē 2018. gada 13.–17. martā), kurā paredzēts ierosināt turpmākus grozījumus, kas būtu piemērojami no 2019. gada 1. janvāra,  
            
            
               –RID ekspertu komitejas pastāvīgās darba grupas sanāksmes:
            
            
               (1)7. sesija Prāgā 2016. gada 22.–24. novembrī,
            
            
               (2)8. sesija Utrehtā 2017. gada 20.–24. novembrī.
            
            
               Šajās sanāksmēs ekspertu komitejas analizēja un izskatīja atsevišķus grozījumu priekšlikumus. Lēmumu par ieteicamo rīcību lielākoties pieņēma vienprātīgi. Dažus priekšlikumus ieteica ekspertu vairākums. 
            
            
               RID Bīstamo kravu pārvadājumu ekspertu komiteja lēmumus par šiem priekšlikumiem pieņems 2018. gada 30. maijā. 
            
            
               Saskaņā ar Direktīvu 2008/68/EK
                  3
                izveidotās Bīstamo kravu pārvadājumu komitejas 2017. gada 14. decembra sanāksmē notika priekšlikumu sākotnēja apspriešana.  
            
            
                
            
            
               2.3.RID ekspertu komitejas lēmums
            
            
               Paredzēts, ka RID ekspertu komiteja 2018. gada 30. maijā savā 55. sesijā pieņems RID grozījumu kopumu, kas attiecas uz RID pielikuma pielāgošanu tehnikas un zinātnes attīstībai (“lēmums”). Lēmuma mērķis ir atjaunināt pašreizējos noteikumus, kas attiecas uz dalībnieku pienākumiem ierobežotā daudzumā iepakotu bīstamo kravu pārvadājumu drošības jomā, sašķidrinātās gāzes cisternvagonu uzpildes un iztukšošanas kontrolsarakstu, apzīmēšanu ar bīstamības zīmi un drošības attālumu, dažiem bīstamības identifikācijas numuriem, bīstamo kravu pārvadāšanu rokas bagāžā un reģistrētajā bagāžā u.c.  
            
            
               Paredzētais tiesību akts no 2019. gada 1. janvāra būs juridiski saistošs visām nolīguma pusēm. 
            
            
               3.Savienības vārdā ieņemamā nostāja
            
            
               Eiropas Savienība pievienojās COTIF 2011. gada jūlijā saskaņā ar Padomes Lēmumu 2013/103/ES
                  4
               . COTIF ir jaukts nolīgums, kura līgumslēdzējas puses ir gan Savienība, gan lielākā daļa dalībvalstu. Minētā lēmuma III pielikumā ir noteikti Padomes, dalībvalstu un Komisijas iekšējie noteikumi procedūrās saistībā ar OTIF. Ekskluzīvas Savienības kompetences jautājumos Savienība balso ar visu to dalībvalstu balsīm, kuras ir COTIF dalībvalstis. 
            
            
               Turklāt COTIF 38. pantā paredzēts, ka attiecībā uz tiesībām balsot un tiesībām iebilst, kas noteiktas 35. panta 2. un 4. paragrāfā, reģionālajai organizācijai, konkrēti Eiropas Savienībai, ir tik balsu, cik to ir tās dalībvalstīm, kuras ir arī organizācijas dalībvalstis.
            
            
               Kā jau minēts, 26 Savienības dalībvalstis ir arī COTIF dalībvalstis. Patlaban ir 45 RID līgumslēdzējas valstis un 50 OTIF dalībvalstis.
            
            
               Kopš 1997. gada 1. janvāra Savienība RID noteikumus ir piemērojusi visiem pārvadājumiem Savienības teritorijā, sākotnēji – saskaņā ar Padomes Direktīvu 96/49/EK
                  5
               . Direktīvu 96/49/EK 2008. gadā aizstāja ar Direktīvu 2008/68/EK, ar kuru turpina īstenot iepriekšējās direktīvas mērķus. 
            
            
               Direktīvas 2008/68/EK 4. pantā par trešām valstīm noteikts: “Bīstamo kravu pārvadājumus starp dalībvalstīm un trešām valstīm atļauj, ja ir ievērotas ADR, RID vai ADN prasības, ja vien pielikumos nav norādīts citādi.” Turklāt saskaņā ar minētās direktīvas 12. apsvērumu: “Trešās valstīs reģistrētiem transportlīdzekļiem būtu jāatļauj veikt bīstamo kravu starptautiskos pārvadājumus dalībvalstu teritorijā, ja tiek ievēroti ADR, RID vai ADN, kā arī šīs direktīvas attiecīgie noteikumi.” Tāpēc RID grozījumu jautājums pilnībā ietilpst ekskluzīvā Savienības kompetencē.  
            
            
               Tādējādi saskaņā ar COTIF 35. pantu grozījumi, par kuriem pieņēmusi lēmumu RID ekspertu komiteja, stājas spēkā visās līgumslēdzējās pusēs sestā mēneša pirmajā dienā pēc tā mēneša, kura laikā ģenerālsekretārs ir līgumslēdzējām pusēm paziņojis par šiem grozījumiem. Līgumslēdzēja puse var paust iebildumus četru mēnešu laikā no paziņošanas dienas. Grozījums nestājas spēkā, ja saņemti iebildumi no vienas ceturtdaļas līgumslēdzēju pušu. 
            
            
               Paredzēts, ka šajā priekšlikumā ierosinātie grozījumi stāsies spēkā 2019. gada 1. janvārī un kļūs saistoši Savienībai un dalībvalstīm, veidojot neatņemamu Savienības acquis daļu, ja vien puses nebūs paudušas pietiekami daudz iebildumu. 
            
            
               Priekšlikuma projekta 1. pantā sniegts sīki izstrādāts paredzēto grozījumu saraksts un precizēts, kurus grozījumus Savienība var pieņemt. Paredzētie grozījumi tiek uzskatīti par lietderīgiem bīstamo kravu drošiem un rentabliem pārvadājumiem, ņemot vērā tehnoloģiju attīstību, un tāpēc tos var atbalstīt.     
            
         
         
            
               4.Juridiskais pamats
            
            
               4.1.Procesuālais juridiskais pamats
            
            
               4.1.1.Principi
            
            
               Līguma par Eiropas Savienības darbību (LESD) 218. panta 9. punktā ir paredzēti lēmumi, kas nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”.
            
            
               Jēdziens “lēmumi ar juridiskām sekām” ietver aktus, kam ir juridiskas sekas, ja tiek piemērotas starptautisko tiesību normas, kuras reglamentē attiecīgo struktūru. Tas ietver arī instrumentus, kas nav saistoši saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  6
               .
            
            
               4.1.2.Piemērošana konkrētajā gadījumā
            
            
               RID ekspertu komiteja ir ar nolīgumu, proti, ar Konvenciju par starptautiskajiem dzelzceļa pārvadājumiem (COTIF), izveidota struktūra.
            
            
               Lēmums, kuru RID ekspertu komiteja aicināta pieņemt, ir lēmums ar juridiskām sekām. Lēmums būs saistošs saskaņā ar starptautiskajām tiesībām atbilstīgi Noteikumu par bīstamo kravu starptautiskajiem dzelzceļa pārvadājumiem (RID) 6. pantam. Turklāt Direktīvas 2008/68/EK 1. pantā noteikts, ka RID pielikumu piemēro attiecībā uz bīstamo kravu pārvadājumiem pa dzelzceļu dalībvalstu teritorijā vai starp dalībvalstīm, izņemot dalībvalstis, kurās nav dzelzceļa sistēmas.  Visbeidzot, Direktīvas 2008/68/EK 4. pantā par trešām valstīm noteikts: “Bīstamo kravu pārvadājumus starp dalībvalstīm un trešām valstīm atļauj, ja ir ievērotas ADR, RID vai ADN prasības, ja vien pielikumos nav norādīts citādi.” 
            
            
               Lēmums nepapildina un negroza nolīgumā noteikto iestāžu sistēmu. Tāpēc ierosinātā lēmuma procesuālais juridiskais pamats ir LESD 218. panta 9. punkts.
            
            
               4.2.Materiālais juridiskais pamats
            
            
               4.2.1.Principi
            
            
               Lēmuma galvenais mērķis un saturs saistīts ar bīstamo kravu pārvadājumiem pa dzelzceļu. Tāpēc ierosinātā lēmuma materiālais juridiskais pamats ir LESD 91. pants.
            
            
               4.3.Secinājums
            
            
               Ierosinātā lēmuma juridiskajam pamatam vajadzētu būt LESD 91. pantam saistībā ar LESD 218. panta 9. punktu.
            
            
               5.Paredzētā akta publicēšana
            
            
               Tā kā ar RID ekspertu komitejas lēmumu tiks izdarīti RID pielikuma grozījumi, ir lietderīgi pēc lēmuma pieņemšanas informāciju par sanāksmes rezultātiem publicēt Eiropas Savienības Oficiālajā Vēstnesī. 
            
            
               RID grozījumi, ciktāl tie kļūst saistoši Savienībai, būs jāiestrādā Direktīvā 2008/68/EK par bīstamo kravu iekšzemes pārvadājumiem, ar kuru vienotus noteikumus saskaņā ar COTIF un ANO/EEK piemēro bīstamo kravu pārvadājumiem pa autoceļiem, dzelzceļu un iekšējiem ūdensceļiem dalībvalstu teritorijā vai starp dalībvalstīm. Šajā nolūkā Komisija ir pilnvarota pielāgot Direktīvas 2008/68/EK II pielikuma II.1. iedaļu zinātnes un tehnikas attīstībai. 
            
            
               2018/0046 (NLE)
            
            
               Priekšlikums
            
            
               PADOMES LĒMUMS
            
         
         
            
               par nostāju, kas Starptautisko dzelzceļa pārvadājumu organizācijas Bīstamo kravu pārvadājumu ekspertu komitejas 55. sanāksmē Eiropas Savienības vārdā jāieņem attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem, kurus piemēros no 2019. gada 1. janvāra
               
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 91. pantu saistībā ar 218. panta 9. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Saskaņā ar Padomes Lēmumu 2013/103/ES
                  7
                Savienība pievienojās 1980. gada 9. maija Konvencijai par starptautiskajiem dzelzceļa pārvadājumiem, kas grozīta ar 1999. gada 3. jūnija Viļņas protokolu (“COTIF”). 
            
            
               (2)Visas dalībvalstis, izņemot Kipru un Maltu, ir COTIF dalībvalstis un piemēro to. 
            
            
               (3)Saskaņā ar COTIF 13. panta 1. punkta d) apakšpunktu un 33. panta 5. punktu Starptautisko dzelzceļa pārvadājumu organizācijas (“OTIF”) Bīstamo kravu pārvadājumu ekspertu komiteja (“RID ekspertu komiteja”) var izdarīt COTIF C papildinājuma — Noteikumu par bīstamo kravu starptautiskajiem dzelzceļa pārvadājumiem (“RID”) — pielikuma grozījumus.
            
            
               (4)Eiropas Parlamenta un Padomes Direktīvā 2008/68/EK
                  8
                noteiktas prasības bīstamo kravu pārvadājumiem pa autoceļiem, dzelzceļu un iekšējiem ūdensceļiem dalībvalstu teritorijā vai starp dalībvalstīm, atsaucoties uz RID. 
            
            
               (5)Lai RID pielikumu pielāgotu tehnikas un zinātnes attīstībai, ir svarīgi, ka RID ekspertu komiteja pieņem grozījumus, kas attiecas uz tehniskajiem standartiem vai vienotiem tehniskajiem priekšrakstiem.  Proti, mērķis ir nodrošināt drošus un efektīvus bīstamo kravu pārvadājumus, vienlaicīgi ņemot vērā zinātnes un tehnikas attīstību šajā nozarē un tādu jaunu vielu un priekšmetu izstrādi, kas varētu radīt apdraudējumu, kad tiek pārvadāti. 
            
            
               (6)Paredzēts, ka RID ekspertu komiteja 55. sesijā 2018. gada 30. maijā pieņems lēmumu par RID grozījumiem. 
            
            
               (7)Ir lietderīgi noteikt nostāju, kas Savienības vārdā jāieņem RID ekspertu komitejā, jo minētās komitejas pieņemtais lēmums Savienībai būs saistošs,
            
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas Savienības vārdā jāieņem RID ekspertu komitejas 55. sesijā attiecībā uz 1980. gada 9. maija Konvenciju par starptautiskajiem dzelzceļa pārvadājumiem, kas grozīta ar 1999. gada 3. jūnija Viļņas protokolu, ir noteikta šā lēmuma pielikumā.
            
            
               Savienības pārstāvji RID ekspertu komitejā var piekrist nelielām izmaiņām pielikumā minētajos dokumentos bez Padomes papildu lēmuma. 
            
            
               2. pants
            
            
               Pēc RID ekspertu komitejas lēmuma pieņemšanas atsauci uz to publicē Eiropas Savienības Oficiālajā Vēstnesī.
            
            
         
         
            
               3. pants
            
            
               Šis lēmums ir adresēts Komisijai.
            
            
               Briselē,
            
            
               
                     Padomes vārdā –
               
               
                     priekšsēdētājs
               
            
         
         
            
                  
                     (1)
                  
                        Padomes 2011. gada 16. jūnija Lēmums 2013/103/ES par to, lai noslēgtu Nolīgumu starp Eiropas Savienību un Starptautisko Dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).
               
               
                  
                     (2)
                  
                        Padomes Lēmuma 2013/103/ES III pielikuma 3.1. punkts.
               
               
                  
                     (3)
                  
                        Eiropas Parlamenta un Padomes 2008. gada 24. septembra Direktīva 2008/68/EK par bīstamo kravu iekšzemes pārvadājumiem (OV L 260, 30.9.2008., 13. lpp.).
               
               
                  
                     (4)
                  
                        OV L 51, 23.2.2013., 1. lpp.
               
               
                  
                     (5)
                  
                        Padomes 1996. gada 23. jūlija Direktīva 96/49/EK par dalībvalstu tiesību aktu tuvināšanu attiecībā uz bīstamo kravu pārvadāšanu pa dzelzceļu (OV L 235, 17.9.1996., 25. lpp.).
               
               
                  
                     (6)
                  
                        ES Tiesas 2014. gada 7. oktobra spriedums, Vācija/Padome, C-399/12, ECLI:EU:C:2014:2258, 61.–64. punkts. 
               
               
                  
                     (7)
                  
                        Padomes 2011. gada 16. jūnija Lēmums par to, lai noslēgtu Nolīgumu starp Eiropas Savienību un Starptautisko dzelzceļa pārvadājumu starpvaldību organizāciju par Eiropas Savienības pievienošanos 1980. gada 9. maija Konvencijai par starptautiskajiem dzelzceļa pārvadājumiem (COTIF), kas grozīta ar 1999. gada 3. jūnija Viļņas protokolu (OV L 51, 23.2.2013., 1. lpp.).
               
               
                  
                     (8)
                  
                        Eiropas Parlamenta un Padomes 2008. gada 24. septembra Direktīva 2008/68/EK par bīstamo kravu iekšzemes pārvadājumiem (OV L 260, 30.9.2008., 13. lpp.). 
               
            
      
    ---documentbreak--- 
      
         
               EIROPAS KOMISIJA
            Briselē,9.3.2018
            COM(2018) 111 final
            PIELIKUMS
            dokumentam
            Priekšlikums Padomes Lēmumam
            par nostāju, kas Starptautisko dzelzceļa pārvadājumu organizācijas Bīstamo kravu pārvadājumu ekspertu komitejas 55. sanāksmē Eiropas Savienības vārdā jāieņem attiecībā uz dažiem Konvencijas par starptautiskajiem dzelzceļa pārvadājumiem C papildinājuma grozījumiem, kurus piemēros no 2019. gada 1. janvāra
            
               
         
         
            
               PIELIKUMS 
            
            
                     
                        Priekšlikums 
                     
                  
                  
                     
                        Atsauces dokuments 
                     
                  
                  
                     
                        Temats 
                     
                  
                  
                     
                        Piezīmes 
                     
                  
                  
                     
                        Savienības nostāja
                     
                  
               
                     
                        1
                     
                  
                  
                     
                        OTIF/RID/CE/GTP/2017/1
                     
                  
                  
                     
                        Bīstamības identifikācijas numurs ANO numuriem 3166 un 3171
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt grozījumus 
                     
                  
               
                     
                        2
                     
                  
                  
                     
                        OTIF/RID/CE/GTP/2017/3
                     
                  
                  
                     
                        Bīstamo kravu pārvadāšana rokas bagāžā un reģistrētajā bagāžā
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt grozījumu
                     
                  
               
                     
                        3
                     
                  
                  
                     
                        OTIF/RID/CE/GTP/2017/5
                     
                  
                  
                     
                        WP.15 102. sesija (Ženēvā 2017. gada 8.–12. maijā)
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        4
                     
                  
                  
                     
                        OTIF/RID/CE/GTP/2017/7/Rev.1
                     
                  
                  
                     
                        RID 2017. gada izdevuma otrā labojumu saraksta projekts
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        5
                     
                  
                  
                     
                        OTIF/RID/CE/GTP/2017/8
                     
                  
                  
                     
                        Neformāla darba grupa sašķidrinātās gāzes cisternvagonu uzpildes un iztukšošanas kontrolsarakstu jautājumā (Florencē 2017. gada 11.–13. jūlijā)
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        6
                     
                  
                  
                     
                        OTIF/RID/CE/GTP/2017/15
                     
                  
                  
                     
                        Konsolidētie teksti, kas 2016. un 2017. gadā pieņemti apvienotajā sanāksmē un 2016. gada novembrī — RID ekspertu komitejas pastāvīgajā darba grupā
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        7
                     
                  
                  
                     
                        Tas pats
                     
                  
                  
                     
                        Grozījumi, kurus pastāvīgajai darba grupai jāturpina izvērtēt
                     
                  
                  
                     
                        - 
                     
                  
                  
                     
                        -
                     
                  
               
                     
                        8
                     
                  
                  
                     
                        Tas pats
                     
                  
                  
                     
                        Tie, par kuriem nepieciešams kopējs ANO/EEK–OTIF apvienotās sanāksmes viedoklis
                     
                  
                  
                     
                        Jāsekmē efektīvi multimodālie pārvadājumi
                     
                  
                  
                     
                        Atbalstīt apvienotajā sanāksmē ieteikto grozījumu
                     
                  
               
                     
                        9
                     
                  
                  
                     
                        OTIF/RID/CE/GTP/2017/INF.8
                     
                  
                  
                     
                        Dublēti ievilkumi 4.3.3.5. punktā
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        10
                     
                  
                  
                     
                        OTIF/RID/CE/GTP/2017/INF.10
                     
                  
                  
                     
                        Pārejas noteikumi
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        11
                     
                  
                  
                     
                        OTIF/RID/CE/GTP/2017/INF.12
                     
                  
                  
                     
                        Ierosinātais 2.1.3.5.5. punkta grozījums dokumentā OTIF/RID/CE/GTP/2017/15
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus
                     
                  
               
                     
                        12
                     
                  
                  
                     
                        OTIF/RID/CE/GTP/2017/INF.16
                     
                  
                  
                     
                        WP.15 103. sesija (Ženēvā 2017. gada 6.–10. novembrī)
                     
                  
                  
                     
                        Tehniskā vienprātība OTIF pastāvīgajā darba grupā pieņemt grozīto tekstu
                     
                  
                  
                     
                        Atbalstīt pastāvīgās darba grupas pārskatītos grozījumus